OpenLLM-France/wikimedia huggingface dataset:
# Eurileont de Selinunt

Eurileont (en grec antic: Εὐρυλέων, llatí: Euryleon) fou un colonitzador espartà que va acompanyar Dorieu a Sicília per establir una colònia cap a la meitat del segle vi aC. Més tard esdevengué tirà de Selinunt.
Quasi tots els colons espartans van morir en una batalla contra els cartaginesos i els egestans; Eurileont va ser l'únic cabdill que es va poder escapar, i amb les restes dels colons es va apoderar de Minoa, una colònia de Selinunt, que va refundar com a Heraclea. Va ajudar el poble de Selinunt a fer fora el seu tirà Pitàgores, segons que explica Heròdot. El mateix Heròdot diu que Eurileont va acabar per esdevenir tirà de Selinunt, però els habitants de Selinunt es van alçar contra ell i el van matar, tot i que s'havia refugiat a l'altar de Zeus.

## Referències

* ↑ Smith, William. «1.Euryleon». A: A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 110.
* ↑ Heròdot, Històries, V 46.2.
# Lo Tros (Erinyà)

Lo Tros, és una partida en part constituïda per camps de conreu abandonats del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situada al nord-oest d'Erinyà i al nord-est de Serradell, a migdia de la Guineu. És al nord de lo Rengar i al nord-oest de lo Comadró de Gasparó. És a llevant de l'extrem meridional de lo Serrat Pla.

## Enllaços externs

* Institut Cartogràfic de Catalunya; cal fer dos passos d'aproximació
# Rafa Fonteriz

José Rafael Fonteriz Alcayna (València, 1961) és un dibuixant de còmics valencià.
Els seus inicis daten de la dècada de 1980, al camp de la publicitat. Rafa Fonteriz comença a publicar còmic a "Au-Ka", realitzant les seues primeres històries llargues, "Doble Engaño" y "El legado", per a La General. Als anys 90 col·labora a Camacuc i s'integra al segell La Cúpula. Després de triomfar amb la pornogràfica X-Women, publicada a "Kiss Comix", pasa a la revista senyera d'Ediciones La Cúpula, "El Víbora", on publica Efecto Dominó, que no va poder igualar l'èxit de l'anterior. És en esta data quan comença a introduir-se al mercat exterior de superherois.
Ha dibuixat sèries de superherois per a Marvel als EUA (Nocturne) i per a també a Espanya per a Planeta (Iberia Inc.). Per al mercat europeu, ha realitzat els àlbums Avatar, amb guió de J.M. Aguilera, i Efecto Dominó.
També ha treballat regularment la historieta porno. Durant els 90 va publicar en Kiss Comix la seva sèrie XXX-Women, protagonitzada per paròdies pornogràfiques d'alguns dels superherois més coneguts. A EUA la sèrie va ser publicada independentment i després reeditada en àlbum per Fantagraphics. Des de la dècada dels 2000 regularment a la revista Eros Comix, realitzant sèries com Historias de sexo y estilo, El sueño de la razón o Cazadora de reliquias, així com una continuació de XXX-Women.
El seu dibuix és de factura clàssica i acadèmica.

## Obra

| Títol | Any | Tipus | Publicació |
| Doble Engaño | 05/1989 | Àlbum | La General Ediciones |
| El retorn de Tirant lo Blanc | 1990 | Àlbum | JJG2 |
| El legado | 1991 | Àlbum | La General Ediciones |
| El Grial | | Sèrie | "Camacuc" |
| L'Home Bestia | | Sèrie | "Camacuc" |
| X-Women | 1992 | Sèrie | "Kiss Comix" |
| Urizen | 1992 | Sèrie | "El Maquinista" |
| Efecto Dominó | 1994 | Sèrie | "El Víbora" |
| Iberia Inc. | 12/1996 a 05/1997 | Sèrie | Línea Laberinto |
| Carmilla. Nuestra Señora de los vampiros | 1999 | | Dude Comics |

## Referències

* 1 2 3 4 5 6 7 8 9 10 11 12 13 14 CUADRADO (1996), pp. 293-294.
* ↑ Pons (2007), pp. 184 a 191.
* ↑ Pons (2007), pp. 250 a 251.
* 1 2 3 «Rafa Fonteriz». Guía del cómic, 01-03-2007. Arxivat de l'original el 2016-03-05. [Consulta: 7 maig 2016].

## Bibliografia

* CUADRADO, Jesús. Diccionario de uso de la historieta española (1873-1996). Madrid: Compañia Literaria S.L., 1996. ISBN 84-8213-054-4.
# Muzaffarnagar

Muzaffarnagar (hindi मुज़फ़्फ़रनगर urdú مُظفٌر نگر) és una ciutat i municipi de l'Índia, a l'estat d'Uttar Pradesh, capital del districte de Muzaffarnagar i del tahsil de Muzaffarnagar. Està situat a 29° 28′ N, 77° 41′ E﻿ / ﻿29.47°N,77.68°E﻿ / 29.47; 77.68 i consta al cens del 2001 amb 316.452 habitants. Fa més de cent anys la població era el 1872 de 10.793 habitants, el 1881 de 15.080, el 1891 de 18.166 i el 1901 de 23.444. És la ciutat amb renda per capita més alta de l'Índia.

## Llocs interessants

* Temple de Bhairo Ka
* Temple de Sankirtan Bhawan (conegut com a Kirtan Bhawan) al barri de Nova Mandi
* Temple Balaji o Bhalaji Dham també al barri de Nou Mandi
* Vahelna, lloc sagrat jainista, a 4 km de la ciutat
* Shiv Chowk (Cor de la ciutat)
* Mercat de Bhagat Singh
* Lohia Bazaar o Loha Mandi
* Jhansi-ki-Rani Chowk
* Mercat S.D.
* Mercat Zila Parishad
* Sadar Bazaar
* Colònia Gandhi
* Mercat de la carretera de Roorkee
* New Mandi o Nova Mandi, barri
* Barri d'Abupura
* Colònia Adarsh
* Barri de Khaalapar
* Patel Nagar
* Barri de Prem Puri
* Colònia Saket
* Porta de Sarwat
* Fins a 10 cines i teatres notables
* A la rodalia hi ja Shukratal amb grans estàtues de l'Hanuman, Ganesha, Shiva i Durga i per l'arbre mil·lenari Vat Vraksha associat al Mahabharata i suposadament immortal.
* Està situada relativament propera a Meerut i Hastinapur.

## Història

Fou fundada per Khan-i-Jahan, un fill del senyor local Muzaffar Khan, vers 1633 al costat de l'antiga ciutat de Sarwat que va acabar absorbida per la nova. No va agafar importància fins al 1824 quan fou designada capçalera d'un subcol·lectorat del districte de Saharanpur i dos anys després va esdevenir capital del nou districte de Muzaffarnagar. La municipalitat es va formar el 1872. L'explotació del sucre i el blat fou la base de la seva prosperitat.

## Vegeu també

* Districte de Muzaffarnagar.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.

## Enllaços externs

* Lloc oficial del districte de Muzaffarnagar
# Eulemur

Eulemur és un gènere de lèmurs. Els membres d'aquest grup són primats de mida mitjana que viuen exclusivament a Madagascar. Tenen el pelatge llarg i generalment marró vermellós. Sovint hi ha dimorfisme sexual respecte a la coloració (dicromatisme sexual), com és el cas en el lèmur negre. Els lèmurs del gènere Eulemur mesuren 30-50 cm de llargada, amb una cua tan llarga com el cos o més. Pesen 2–4 kg.
# Mibambwe III Mutabazi II Sentabyo

Mibambwe III Mutabazi II Sentabyo, també conegut com a Mhwerazikamwa, (regnat 1741 – 1746) va ser el Mwami del regne de Ruanda durant el segle xviii. va succeir Kigeli III Ndabarasa. El començament del seu regnat fou marcat per un eclipsi.

## Referències

* ↑ Kubwimana, Mwalimu Mureme. «La trop fausse chronologie du colonialiste belge Jan Vansina» p. 6. Sciences Politiques Rwandaises, 2014. [Consulta: 12 març 2017].
* ↑ Gray, Richard «Eclipse Maps». The Journal of African History, 6, 1965, pàg. 251-262.

## Bibliografia

* (anglès) Aimable Twagilimana, « Appendix B : Bami (Kings) of Rwanda », in Historical dictionary of Rwanda, Scarecrow Press, Lanham, Md., 2007, p. 181 ISBN 978-0-8108-5313-3
Títols de regnat :
| Precedit per: Kigeli III Ndabarasa | Rei de Ruanda 1741–1746 | Succeït per: Yuhi IV Gahindiro |
# Lo Tràngul

L'Associació Democràtica Catalanista Lo Tràngul fou creada el gener del 1900 i constituïda formalment a finals del 1901, una de les primeres associacions explícitament autonomista.
El seu òrgan era el diari Llevant, on hi publicava poemes Manuel Serra i Moret. Fou un dels grups convocats dels actes de l'onze de setembre de 1901. El setembre del 1902 adoptà un to de caràcter socialista i el 1903 Llevant es va sotstitular Setmanari Catalanista Obrer. Va mantenir tensions entre el sector obrerista i llibertari, de Frederic Pujulà i Vallès, i el sector catalanista més ortodox i interclassista, de Jesús Durany i Bellera, qui en serà expulsat i passarà a Lo Sometent, alhora que col·laborava a La Davantera, òrgan de l'Associació Popular Regionalista. Es va dissoldre el 1903.

## Referències

* Jaume Colomer La temptativa separatista a Catalunya. Els orígens (1895-1917) (1895) Editorial Columna Assaig, Barcelona
* ↑ Lluís Duran i Solà, Breu història del catalanisme. I. Del segle xix a la dictadura de Primo de Rivera, Montserrat, Publicacions de l'Abadia de Montserrat, 2009, pàgines 100 i 187, ISBN 978-84-9883-174-0
# Quetelet (cràter)

Quetelet és un cràter d'impacte que es troba en l'hemisferi nord de la cara oculta de la Lluna, al sud-est del cràter Schlesinger, i a l'est de Von Zeipel. A l'est de Quetelet es troba Perrine.
* Localització de Quetelet (centre de la meitat superior de la imatge)
Com és el cas amb molts dels cràters en la Lluna, aquest element ha estat desgastat i erosionat per impactes posteriors. Un petit cràter amb un sòl pla envaeix el bord sud-oest de Quetelet. Diversos petits cràters se situen sobre el bord nord i la paret interior, que és més estreta en l'oest que en altres parts, de manera que el nivell del sòl interior (relativament sense trets característics) es compensa en aquesta adreça. Les restes desgastades d'un cràter petit apareixen en la paret interna meridional.

## Cràters satèl·lit

Per convenció aquests elements són identificats en els mapes lunars posant la lletra en el costat del punt mitjà del cràter que està més proper a Quetelet.
| Cràters satèl·lit | Quetelet Coordenades Diàmetre T 42° 48′ N, 137° 36′ O﻿ / ﻿42.8°N,137.6°O﻿ / 42.8; -137.6﻿ (Quetelet T) 46 km |

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Quetelet (cràter)". Gazetteer of Planetary Nomenclature. USGS Astrogeology Research Program. (anglès)
* «Referència UAI del cràter».
* «Digital Lunar Orbiter Photographic Atles of the Moon».
* «LROC :: QuickMap - Targeting Mapa LROC» (en anglès). [Consulta: 20 juny 2018].
# Muzaffar Xah II Gudjarati

Mudhàffar Xah II (nom de naixement Khalil Khan) fou sultà de Gujarat, fill de Mahmud Xah I Begra Gudjarati al que va succeir a la seva mort el 23 de novembre de 1511. Fou un sobirà cultivat i clement.
Només pujar al poder va haver d'intervenir a Malwa on el 1510 Mahmud II Khalji havia eliminat del poder al seu germà gran Sahib Khan, al que el wazir de Malwa, revoltat va proclamar sultà com a Muhàmmad II i al pujar al tron Khalil li va demanar ajut. Khalil va acordar enviar tropes després de la temporada de pluges del 1512. Pel mateix temps va arribar un ambaixador del xa safàvida Ismail I de Pèrsia que demanava a Muzaffar Xah d'adoptar el xiisme i es va conèixer a la cort amb el jove Sahib Khan (Muhàmmad II); l'ambaixador després d'una recepció, va atacar sexualment al jove que de vergonya va fugir a Khandesh i després a Berar. L'ambaixador fou reenviat a Pèrsia poc cordialment i la reclamació de Muhàmmad II fou oblidada.
Per aquell mateix temps un usurpador d'Idar (vassall de Gujarat) es va apoderar d'aquest regne amb suport del rana Sangram de Chitor; un exèrcit gujarati va anar al país per restaurar a l'hereu legítim; l'usurpador no obstant va continuar atacant els districtes del nord de Gujarat durant un temps.
En aquell moment el rei de Malwa, Mahmud II, li va demanar ajut per desfer-se del seu wazir Medini Raj i de l'exèrcit rajput, que acaparaven tot el poder. Muzaffar es va dirigir a la capital Mandu amb un exèrcit important al que es va unir l'exèrcit de Khandesh; Medini Raj va demanar ajut al maharana Sangram de Chitor però el febrer del 1518 Mandu fou conquerida i la guarnició rajput massacrada; Mahmud II va rebre tot el poder. A la tornada va liquidar l'usurpador d'Idar que encara operava a alguns districtes.
Algunes suposades injúries del governador gujarati a Idar contra el rana Sangram, van empènyer a aquest a fer una expedició contra Idar, Ahmadnagar i altres ciutats (1519) però el contraatac gujarati (1521) va derrotar el rana que va haver de pagar tribut i deixar un fill com a ostatge a la cort de Gujarat.
Progressivament les relacions amb els portuguesos de Goa van millorar fins al 1520; el 1513 havien demanat permís per construir un fort a Diu però el sultà (per consell del governador de Junagarh, Malik Ayaz) el va refusar. Així que el 1520 van intentar ocupar Diu per la força i ho van provar altre cop el 1521, sent rebutjats les dues vegades per les reforçades defenses de la ciutat preparades per aquesta contingència. També va fracassar un atac contra Muzaffarabad a 30 km de Diu.
Muzaffar va morir l'abril de 1526 i el va succeir el seu fill gran Sikandar Gudjarati.

## Vegeu també

* Selman Reis

## Bibliografia

* M.S. Comissariat, History of Gujarat, Londres 1928, reedició Bombai 1957
# Der Mond

Der Mond (títol original en alemany, en català La lluna) és una obra dramaticomusical en un acte composta per Carl Orff sobre un llibret en alemany del mateix compositor, basat en Der Mond de Jacob Grimm, Wilhelm Grimm i germans Grimm. Es va estrenar el 5 de febrer de 1939 al Teatre Nacional de Múnic de Múnic, dirigida per Clemens Krauss.
La interpretació dura al voltant d'una hora i normalment s'aparella amb una altra òpera d'Orff, Die Kluge.

## Referències

* ↑ «Dades de l'òpera» (en alemany). Operone. Arxivat de l'original el 29 de maig 2018. [Consulta: 25 maig 2018].
# Falles 2011

Llista de premis de les Falles de València l'any 2011.

## Premis al monument a secció especial

| Premi | Comissió |
| 1r premi | Falla 12 - Convent Jerusalem-Matemàtic Marçal |
| 2n premi | Falla 14 - Almirall Cadarso-Comte d'Altea |
| 3r premi | Falla 378 - Pediatra Jorge Comín-Serra Calderona (Nou Campanar) |
| 4t premi | Falla 28 - Cuba-Literat Azorín |
| 5è premi | Falla 197 - Monestir de Poblet-Aparicio Albiñana |
| 6è premi | Falla 34 - Plaça del Pilar |
| 7è premi | Falla 22 - Exposició-Misser Mascó |
| 8è premi | Falla 87 - Arxiduc Carles-Xiva |
| 9è premi | Falla 9 - Plaça de Na Jordana |
| 10è premi | Falla 187 - Regne de València-Duc de Calàbria |
| 11è premi | Falla 177 - Sueca-Literat Azorín |
| 12è premi | Falla 11 - Plaça de la Mercé |

### Premi d'enginy i gràcia

| Premi | Comissió |
| 1r premi | Falla 12 - Convent Jerusalem-Matemàtic Marçal |
| 2n premi | Falla 14 - Almirall Cadarso-Comte d'Altea |
| 3r premi | Falla 9 - Plaça de Na Jordana |

### Ninot Indultat

El premi al ninot indultat se l'endugué la Falla 14 - Almirall Cadarso-Comte d'Altea, obra de l'artista Manolo Algarra i que va rebre 14.695 vots.
El premi al ninot indultat infantil se l'endugué la Falla 187 - Regne de València-Duc de Calàbria pel ninot "Homenatge a Vicente Ferrer" de l'artista Pedro M. Rodríguez.

## Premis al monument a secció Primera A

| Premi | Comissió |
| 1r premi | Falla 145 - Duc de Gaeta-Pobla de Farnals |

## Referències

* ↑ Llistat de premis Arxivat 2011-03-20 a Wayback Machine. (castellà)
* ↑ Almirante Cadarso-Conde de Altea consigue el Ninot Indultat notícia a Europa Press del 19 de març de 2011 (castellà)
* ↑ La falla Reino de Valencia - Duque de Calabria consigue el Ninot Indultat 2011 a Las Provincias (castellà)
| Precedit per: Falles 2010 | Falles 2011 | Succeït per: Falles 2012 |
# Diabolik

«Diabolik» té aquests significats:
* Còmic: Diabolik (còmic), personatge de còmic italià i nom de la revista que protagonitza
* Cinema:
** Diabolik (pel·lícula de 1968)
** Diabolik (pel·lícula de 2021)
# Ciclisme als Jocs Olímpics d'estiu de 2012 - Contrarellotge masculina

Ciclisme als Jocs Olímpics d'estiu de 2012 :
| Ciclisme en ruta |||||
| Ruta | homes | dones |
| Contrarellotge | homes | dones |
| Ciclisme en pista |||||
| Velocitat individual | homes | dones |
| Velocitat per equips | homes | dones |
| Persecució per equips | homes | dones |
| Keirin | homes | dones |
| Òmnium | homes | dones |
| Ciclisme de muntanya |||||
| Ciclisme de muntanya | homes | dones |
| BMX |||||
| BMX | homes | dones |
| < 2008 2016 > |||||
La Contrarellotge masculina dels Jocs Olímpics de Londres del 2012 es va disputar l'1 d'agost sobre un recorregut de 44 km, amb inici i final a Hampton Court Palace, al sud-oest de Londres, i passant per Kingston-upon-Thames i Surrey.
Els ciclistes prenien la sortida cada 90 segons, sent el vencedor el britànic Bradley Wiggins.

## Medallistes

| Or | Plata | Bronze |
| Bradley Wiggins (GBR) | Tony Martin (GER) | Chris Froome (GBR) |

## Classificació final

| Pos. | Ciclista | Temps |
| | Bradley Wiggins (GBR) | 50' 39" 54 |
| | Tony Martin (GER) | + 42" 00 |
| | Chris Froome (GBR) | + 1' 08" 33 |
| 4 | Taylor Phinney (USA) | + 1' 58" 53 |
| 5 | Marco Pinotti (ITA) | + 2' 09" 74 |
| 6 | Michael Rogers (AUS) | + 2' 11" 85 |
| 7 | Fabian Cancellara (SUI) | + 2' 14" 17 |
| 8 | Bert Grabsch (GER) | + 2' 38" 50 |
| 9 | Jonathan Castroviejo (ESP) | + 2' 49" 82 |
| 10 | Janez Brajkovič (SVN) | + 3' 30" 18 |
| 11 | Lieuwe Westra (NED) | + 3' 40" 08 |
| 12 | Vassil Kirienka (BLR) | + 3' 50" 75 |
| 13 | Edvald Boasson Hagen (NOR) | + 3' 51" 33 |
| 14 | Lars Bak (DEN) | + 3' 53" 67 |
| 15 | Jakob Fuglsang (DEN) | + 3' 54" 95 |
| 16 | Gustav Larsson (SWE) | + 3' 55" 72 |
| 17 | Philippe Gilbert (BEL) | + 4' 00" 44 |
| 18 | Nelson Oliveira (POR) | +4' 02" 03 |
| 19 | Jack Bauer (NZL) | + 4' 14" 62 |
| 20 | Denís Ménxov (RUS) | + 4' 19" 72 |
| 21 | Ramūnas Navardauskas (LTU) | + 4' 32" 78 |
| 22 | Lars Boom (NED) | + 4' 50" 20 |
| 23 | Aleksandr Vinokúrov (KAZ) | + 4' 57" 51 |
| 24 | Fumiyuki Beppu (JPN) | + 4' 01" 10 |
| 25 | Maciej Bodnar (POL) | + 5' 10" 13 |
| 26 | Magno Nazaret (BRA) | + 5' 11" 23 |
| 27 | David McCann (IRL) | + 5' 24" 23 |
| 28 | Ryder Hesjedal (CAN) | + 5' 26" 64 |
| 29 | Sylvain Chavanel (FRA) | + 5' 28" 13 |
| 30 | Michael Albasini (SUI) | + 5' 58" 84 |
| 31 | Assan Bazàiev (KAZ) | + 6' 01" 23 |
| 32 | Luis León Sánchez (ESP) | + 6' 19" 62 |
| 33 | Tomás Gil (VEN) | + 6' 25" 58 |
| 34 | Mouhcine Lahsaini (MAR) | + 6' 45" 70 |
| 35 | Fabio Duarte (COL) | + 6' 54" 66 |
| 36 | Alireza Haghi (IRN) | + 7' 01" 90 |
| 37 | Ahmet Akdilek (TUR) | + 8' 31" 65 |

## Referències

* ↑ «London 2012 Olympic Games: Men's time trial start list». cyclingweekly.co.uk, 24-07-2012.

## Enllaços externs

* (francès) Web oficial del Comitè Olímpic Internacional
* Recorregut al web oficial
* Unió Ciclista Internacional
# Eixón

San Xurxo de Eixón és una parròquia del municipi gallec d'A Pobra do Brollón, a la província de Lugo.
Limita amb les parròquies de Piño al nord, Santalla de Rei al nord-est, Castrosante a l'est, Cereixa al sud i A Parte i Fornelas a l'oest.
El 2011 tenia 68 habitants agrupats en 6 entitats de població: Alende, Barrio de Arriba, A Lama, A Nogueira, O Porto i A Vila.
Entre el seu patrimoni destaca l'església de San Xurxo, d'estil neoclàssic. Les festes se celebren el 23 d'abril en honor de Sant Jordi (San Xurxo) i a finals d'agost en honor de Sant Bartomeu (San Bartolomeu).

## Referències

* ↑ «Dades de l'Institut Gallec d'Estadística (IGE)». Arxivat de l'original el 2016-01-09. [Consulta: 25 abril 2021].
# Muzaffar al-Din Muhammad ibn al-Mubariz

Muzaffar al-Din Muhammad ibn al-Mubariz fou un emir fadlawàyhida fill (però no se sap si successor) de Mubariz I. Apareix esmentat a partir del 1228/1229.
Després d'uns anys en què la dinastia governava independent però en un territori reduït, va retornar als antics dominis del Fars cap al que es va estendre; atacat pels mongols de Pèrsia, la seva capital Idj o Idaj fou assetjada per les forces d'Hulagu i va morir a la lluita (1260).
# Fearrington

Fearrington és una concentració de població designada pel cens dels Estats Units al comtat de Chatham, a l'estat de Carolina del Nord. Segons el cens del 2000 tenia 903 habitants.

## Demografia

Segons el cens del 2000, Fearrington tenia 903 habitants, 506 habitatges i 357 famílies. La densitat de població era de 151,6 habitants per km².
Dels 506 habitatges en un 2,4% hi vivien nens de menys de 18 anys, en un 67% hi vivien parelles casades, en un 3,2% dones solteres, i en un 29,4% no eren unitats familiars. En el 27,9% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,78 i el nombre mitjà de persones que vivien en cada família era de 2,08.
Per edats la població es repartia de la següent manera: un 2,1% tenia menys de 18 anys, un 0,8% entre 18 i 24, un 5,6% entre 25 i 44, un 19,6% de 45 a 60 i un 71,9% 65 anys o més.
L'edat mediana era de 70 anys. Per cada 100 dones de 18 o més anys hi havia 77,9 homes.
La renda mediana per habitatge era de 66.198 $ i la renda mediana per família de 68.281 $. Els homes tenien una renda mediana de 55.278 $ mentre que les dones 28.068 $. La renda per capita de la població era de 41.000 $. Entorn del 3,8% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fearrington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fearrington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Diablo (grup musical)

Diablo és un grup de death metal melòdic procedent de Kalajoki, Finlàndia. El 1990 van gravar el seu primer àlbum: Elegance In Black. Dos anys més tard van gravar Renaissance, amb aquest van quedar en la posició 14 dels discs més venuts del gènere a Finlàndia convertint-los així en un dels grups musicals més apreciats a Finlàndia quant a aquest gènere.

## Membres

* Rainer Nygård (vocalista i guitarra rítmica)
* Marco "Kuula" Utriainen (guitarra principal)
* Aadolf Virtanen (baix)
* Heiki Malmerg (bateria)

## Discografia

* Elegance In Black (2000)
* Renaissance (2002)
* Eternium (2004)
* Mimic 47 (2006)
* Charts (Single) (2007)
* Icaros(2008)
* Silver Horizon (2015)
* When All the Rivers Are Silent (2022)

### Singles

* "Princess" (1999)
* "Intomesee" (2002)
* "Read My Scars" (2003)
* "Mimic47" (2005)
* "Damien" (2005)
* "Icaros" (2008)
* "Isolation" (2015)
* Grace Under Pressure (2019)
* The Extinctionist (2020)
* The Stranger (2022)

## Enllaços externs

* Pàgina oficial
* myspace.com
* recordshopx.com
* sakararecords.com Arxivat 2009-03-04 a Wayback Machine.